

 Župe svetog Ivana Krstitelja – Rečica

 Br. 615. god. XII. 01. prosinca 2019.

 PRVA NEDJELJA DOŠAŠĆA



***Prvo čitanje****:*  *Iz 2, 1-5*
***Drugo čitanje****:Rim 13, 11-14a****Evanđelje****: Mt 24, 37-44*

**Zborna molitva**

Svemogući Bože, mi s vjerom iščekujemo Kristov dolazak.
Udijeli, molimo te, da mu idemo ususret pravednim životom te nas, kad dođe, postavi sebi s desne i uvede u kraljevstvo nebesko. Po Gospodinu.

**Ulazna pjesma**

Dostojan je zaklani Jaganjac

primiti moć i bogatstvo

i mudrost i snagu i čast:

Njemu slava u vijeke vjekova.

(Otk 5, 12; 1,6)

**Pričesna pjesma**

*Stoluje Gospodin – Kralj dovijeka.n narod svoj mirom blagoslivlje.*

*U ono vrijeme: Reče Isus svojim učenicima:*

*Kao u dane Noine, tako će biti i dolazak Sina Čovječjega. Kao što su u dane one – prije potopa – jeli i pili, ženili se i udavali do dana kad Noa uđe u korablju i ništa ­nisu ni slutili dok ne dođe potop i sve odnije – tako će biti i dolazak Sina Čovječjega. Dvojica će tada biti u polju: jedan će se uzeti, drugi ostaviti. Dvije će mljeti u mlinu: jedna će se uzeti, druga ostaviti. Bdijte dakle jer ne znate u koji dan Gospodin vaš dolazi. A ovo znajte: kad bi domaćin znao o kojoj straži kradljivac dolazi, bdio bi i ne bi dopustio potkopati kuće. Zato i vi budite pripravni jer u čas kad i ne mislite Sin Čovječji dolazi.*

*Riječ Gospodnja.*

**Pokaži nam, Gospodine, milosrđe svoje i daj nam svoje spasenje.**

*Došašće ili advent*

 *je vrijeme priprave kroz četiri nedjelje za godišnju proslavu Rođenja Gospodinova – Božića, ali ujedno i vrijeme priprave za drugi, slavni Kristov dolazak.*

*BUDITE PRIPRAVNI!*

*DOĐI, GOSPODINE, ISUSE!*

 **Nedjeljna misao**

Isus Krist dočekuje nas na početku nove crkvene godine s podužom opomenom. Ishodište govora je vrlo načelno pitanje učenika: "Reci nam kada će to biti i koji će biti znak tvojega dolaska i svršetak svijeta?"(Mt 24,3).

Radi se o dolasku Sina čovječjega na kraju vremena – i zato je to vrijeme blizu. Nitko u stvari ne zna točan trenutak kraja, zato Isus opominje na budnost i spremnost. Isus često govori u dojmljivim slikama: dani velike nevolje, pomrčina sunca i mjeseca, sile nebeske, smokva, vrijeme općeg potopa, dolazak Sina čovječjega, gospodar kuće, lopov u noći.

Budnost o kojoj govori Isus, želi oblikovati naš život. Ne radi se o tome, da smo stalno na oprezu, jer ne znamo "u koji dan Gospodin dolazi". Umjesto toga Isus u svome govoru govori o osnovnim životnim stvarima: jesti, piti, ženiti se. Isus dakle govori o tome što život danomice treba. On govori o načinu životne odluke koja svakom životu daje oblik.

Mi bismo mogli nastaviti Isusov govor na tom mjestu: spavati, igrati, raditi, kupovati, moliti, brinuti se za djecu, živjeti samostanskim životom. Sve to mi činimo s više ili manje nutarnjeg sudjelovanja ili budnosti za konkretne stvari, o kojima se sada radi. Isus zato propagira, da to što činimo, činimo budno.  Da budemo umjereni u jelu i piću, da preuzmemo odgovornost za ljude koji su nam povjereni, da činimo više od  naše bezuvjetne dužnosti , da živimo u punini i da dijelimo što nam je darovano.

**STVARNE PREPREKE**

*Jedna od oznaka našeg vremena i ljudi u ovom trenu je banalizacija svega, izvrtanje smisla svemu. Došašće u koje smo zakoračila je vrijeme ponajprije označeno kršćanskom i vjerničkom pripravom za Božić i smisao Božića. I na koncu razmišljanje o smislu svoje vjere, smislu pripadanja Crkvi Kristovoj.*

*Vrijeme budnosti na koju poziva Isus Krist svoje ponajprije je stanje svijesti i razuma o vremenu u kojem živimo, a to je vrijeme između dva Kristova dolaska; onoga prvoga u Betlehemu i onoga drugoga na kraju vremena.*

*U toj sveopćeoj banalizaciji došašća pozvani smo vraćati opet smisao i sadržaj ovom vremenu jer na taj način dajemo i smisao svome kršćanstvu.*

**ŽUPNA KATEHEZA**

Glavna prepreka kulturnoj revoluciji, govorimo o zapadnom svijetu u kojem živmo jest kršćanstvo, a posebno katoličanstvo. A da bi se ostvarila dekristijanizacija uočena je glavna prepreka tome, a to je obitelj. Razoriti obitelj kao temeljnu zajednicu odgoja najlakši je put prema dekristijanizaciji i oblikovANJU NOVOGA ČOVJEKA.

U svojoj poruci za Božić 2018. Godine kardinal Bozanić poručio je: „Život kršćanske obitelji povlašteno je mjesto ostvarenja Crkve jer se u bračnom i obiteljskom životu ostvaruje ne samo kršćanski, nego i crkveni život. Stoga smijemo reći da obitelj ima crkveni karakter, a Crkva obiteljski.

U obiteljskom domu, koji je prva škola života, čovjek se uči bratskoj ljubavi, plemenitosti opraštanja, radosti i trudu rada, uči se moliti i prikazivati Bogu vlastiti život. Benedikt XVI. za svoga pohoda Zagrebu pozvao nas je da svi poradimo na tome da naše obitelji sve više budu male Crkve, a da u našim kršćanskim zajednicama, posebno u našim župama, bude što više obiteljske blizine,neposrednosti, zajedništva, brige za druge, posebno one u potrebi. Papa Franjo u postsinodalnoj apostolskoj pobudnici Radost ljubavi naglašava da je razmatranje uzajamnosti između obitelji i Crkve dragocjen dar, jer Crkva je dobro za obitelj, a obitelj za Crkvu (usp. br. 87). »Ljepota uzajamnog i besplatnog dara, radost zbog novonastalog života i skrb puna ljubavi o svim članovima, od djece do starih, neki su od plodova zbog kojih je odaziv na obiteljski poziv jedinstven i nezamjenjiv, kako za Crkvu tako i za cijelo društvo« (Radost ljubavi, 88).“

…..Molitva općenito, a posebno zajednička obiteljska molitva, unosi svježinu i obnavlja odnose, rješava poteškoće i pomaže ih nositi vedra duha, jer se Bogu dopušta da bude u obitelji, da vodi misli, riječi i djela putom koji je ispunjen dobrom, suosjećanjem i ljubavlju. U tom nastojanju svaki osjećaj dobiva na vrijednosti, razgovori postaju sadržajni i osmišljeni, a pronalazi se i put do oproštenja i pomirenja, iz kojega izrasta nova snaga obiteljskoga zajedništva.“

***Kršćanska egzistencija sadrži napetost između početka i dovršetka spasenja. »Adventsko je vrijeme najizvrsnije vrijeme iščekivanja da se konačno dokraja ostvari spasenje jer je u radosnom iščekivanju Rođenja Gospodnjega Crkva orijentirana prema slavnomu Gospodinovu povratku na kraju vremena«,***

Druženje poslije mise zornice slijedeću nedjelju organiziraju LOVCI.

**DAROVALI OVAJ TJEDAN ZA OBNOVU NAŠE ŽUPNE CRKVE:**

**Josip Benšić, Rečica 195.**

Hvala svima a potičemo i druge!

Ostali možete darovati u župnom uredu ili sakristiji ili u banci. Župa sv. Ivana Krstitelja Rečica ( za obnovu župne crkve) IBANHR8124000081104962168

**Župne obavijesti**

|  |  |  |
| --- | --- | --- |
| Ponedjeljak,02.prosinca | 6,00 | HabakukNa jednu nakanu |
| Utorak03.prosinca | 6,00 | FRANJO KSAVERSKI+ Franjo,Vlado Koren i ob.;+ Franjo Šepac;+ Franjo Fištrović |
| Srijeda04.prosinca  | 6,00 | BARBARA+Mara (god) Mikulić i ob.;+Ivan Zlatarić; obitelj Banić, Lovrić, Milčić i Bara Malek |
| Četvrtak,05.prosinca | 6,00 | Krispina+ Bara, Karlo Moguš (god) |
| Petak06.prosinca  | 6,00 | NIKOLA BISKUP – PRVI PETAK+ Đurđa Gumić; + Mara, Nikola Fištrović i ob.; + Veronika, Mijo Nejak |
| Subota, 07.prosinca  | 6,00 | Amrozije, biskup – PRVA SUBOTANa jednu nakanu |
| **Nedjelja,**08.prosinca | 6,0011,00 | **DRUGA NEDJELJA DOŠAŠĆA**+ Hrvoje Zebić; + Mara Žunac i ob.; + Andrija, Jelica Trupković, Stjepan Vrane;+ Nikola Vidak; + Mijo, Mara, Ivan Strnić; + Nikola, Kata Rožić i ob.; + Rudi Kotirba; + Cila Cvetković i ob.; + Jela Novosel i ob.; + Andrija, Ana, Franjo Fundurulić; + Josip Šafar; + Josip Trupković i obiteljPOLDANJICA – ZA SVE ŽUPLJANE |

MOLITVENA ZAJEDNICA u nedjelju u 17,00 sati u župnoj crkvi.

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.

Započnite dan svetom misom zornicom!

Župni caritas organizira prodajno humanitarnu akciju u Došašću.

Prodavat će rukotvorine za Došašće i Božić. Prihod od prodaje ide u fond našega Caritasa za pomoć potrebnima.

U našoj župi planiramo osnovati OBITELJSKU ZAJEDNICU TIJEKOM DOŠAŠĆA, svi oni koji bi željeli biti članovi mogu se javiti župniku.